CELEX: 62017CN0017
Language: et
Date: 2017-01-16 00:00:00
Title: Kohtuasi C-17/17: Eelotsusetaotlus, mille on esitanud Court of Appeal (Ühendkuningriik) 16. jaanuaril 2016 – Grenville Hampshire versus The Board of the Pension Protection Fund

13.3.2017   
            
            
               ET
            
            
               Euroopa Liidu Teataja
            
            
               C 78/15
            
         Eelotsusetaotlus, mille on esitanud Court of Appeal (Ühendkuningriik) 16. jaanuaril 2016 – Grenville Hampshire versus The Board of the Pension Protection Fund
   (Kohtuasi C-17/17)
   (2017/C 078/21)
   Kohtumenetluse keel: inglise
   
      Eelotsusetaotluse esitanud kohus
   
   Court of Appeal
   
      Põhikohtuasja pooled
   
   
      Apellatsioonkaebuse esitaja: Grenville Hampshire
   
      Vastustaja apellatsioonimenetluses: The Board of the Pension Protection Fund
   
      Eelotsuse küsimused
   
   
               1.
            
            
               Kas direktiivi 80/987/EMÜ (1) artiklist 8 (nüüd asendatud direktiivi 2008/94/EÜ (2) artikliga 8) tuleneb liikmesriikidele kohustus tagada, et tööandja maksejõuetuse korral saab iga töötaja kätte vähemalt 50 % väljateenitud vanadushüvitise väärtusest (ainsaks erandiks on kuritarvitused, mille suhtes kohaldatakse direktiivi artikli 10 punkti a)?
            
         
               2.
            
            
               Teise võimalusena, kas võttes arvesse liikmeriigi kohtu järeldusi kohtuasja asjaolude kohta, on direktiivi 80/987/EMÜ artikli 8 kohaselt piisav, kui liikmesriik kehtestab kaitsesüsteemi, mille kohaselt saavad töötajad üldjuhul kätte rohkem kui 50 % väljateenitud vanadushüvitise väärtusest, kuid mõned töötajad saavad kätte vähem kui 50 %, sest:
               
                           (i)
                        
                        
                           töötajatele (eelkõige neile, kes ei ole tööandja maksejõuetuse tekkimise ajaks jõudnud oma pensioniskeemi kohasesse tavalisse pensioniikka) makstava hüvitise summale on kehtestatud rahaline ülempiir; ja/või
                        
                     
                           (ii)
                        
                        
                           kehtivad õigusnormid piiravad töötajatele makstava hüvitise iga-aastast suurendamist või nende pensioniõiguste iga-aastast ümberhindamist enne pensioniiga?
                        
                     
         
               3.
            
            
               Kas käesoleva kohtuasja asjaoludel on direktiivi 80/987/EMÜ artiklil 8 vahetu õigusmõju?
            
         
      (1)  Nõukogu 20. oktoobri 1980. aasta direktiiv 80/987/EMÜ töötajate kaitset tööandja maksejõuetuse korral käsitlevate liikmesriikide õigusaktide ühtlustamise kohta (EÜT 1980, L 283, lk 23; ELT eriväljaanne 05/01, lk 217).
   
      (2)  Euroopa Parlamendi ja nõukogu 22. oktoobri 2008. aasta direktiiv 2008/94/EÜ töötajate kaitse kohta tööandja maksejõuetuse korral (ELT 2008, L 283, lk 36).